Onagawa kjernekraftverk

Onagawa kjernekraftverk (japansk: 女川原子力発電所, Onagawa genshiryoku hatsudensho) er et av verdens største kjernekraftverk, og produserer elektrisk kraft på nordøstkysten av øya Honshu i Japan, på et nes like nordøst for storbyen Sendai. Det ble bygget i 1970 og satt igang i 1984. Installert maksimal effekt er 2 174 MW, og produksjonen var 5,3 TWh i 2006. 

Et jordskjelv utenfor Miyagis kyst i 2005 kunne føles ved anlegget, men det ble ikke stengt etter utbruddet. 

Den 11. mars 2011 utbrøt det brann i et turbinbygg i kjernekraftverket som følge av et kraftig jordskjelv.http://www.forbes.com/feeds/ap/2011/03/11/general-as-japan-quake-power-plant_8350749.html Denne bygningen var ikke tilknyttet reaktorbygningen. Kraftverket ble uansett automatisk nedstengt, og Japans regjeringssjef Naoto Kan utropte atomar alarmtilstand.FAZ.net – Frankfurter Allgemeine Zeitung, 11. mars 2011 Brannen ble ifølge japanske myndigheter raskt slukket.Foretar liten lekkasje fra atomkraftverk – Aftenposten, 11. mars 2011 Men søndag 13.mars ble det klart at strålingsverdiene ved Onagawa var langt høyere enn tillatt, men manuell stengning av den ene defekte reaktoren stanset videre kriseutvikling, ifølge myndighetene.Vi stanset kjølesystemet manuelt – Nettavisen 13. mars 2011.

 Referanser 

 Eksterne lenker 

 IAEA - webside med informasjon om japanske kjernekraftverk.

Kategori:Kjernekraftverk i Japan
Kategori:Miyagi prefektur